

Γραμματεία Προπτυχιακών Σπουδών

Πληροφορίες: Σ. Μαρσέλλου

 Τηλ: 22710-35430,

e-mail: tmod\_gram\_foit@chios.aegean.gr

ΑΝΑΚΟΙΝΩΣΗ

ΤΕΛΕΤΗ ΚΑΘΟΜΟΛΟΓΗΣΗΣ

Η 1η τελετή καθομολόγησης των αποφοίτων του Τμήματος Μηχανικών Οικονομίας και Διοίκησης για το ακαδ. έτος 2021-2022 προγραμματίζεται να πραγματοποιηθεί το **Δεκέμβριο του 2021, με φυσική παρουσία υπό συγκεκριμένες προϋποθέσεις,** σύμφωνα με την με αριθ. 83/02.11.2021 απόφαση του Πρυτανικού Συμβουλίου (*επισυνάπτεται – παρακαλούμε διαβάστε σχετικά*).

Λόγω των ειδικών συνθηκών που διανύουμε και για τον καλύτερο προγραμματισμό της διαδικασίας της τελετής, παρακαλούνται όσοι πληρούν τις προϋποθέσεις και **προτίθενται να συμμετάσχουν** στην τελετή καθομολόγησης του Δεκεμβρίου 2021**, να το δηλώσουν με e-mail στη Γραμματεία το αργότερο έως την Κυριακή 14/11/2021.**

Η οριστική ημερομηνία διεξαγωγής τη τελετής, θα ανακοινωθεί μετά την απόφαση του Πρυτανικού Συμβουλίου.

Η αίτηση και τα δικαιολογητικά που θα τη συνοδεύουν, καθώς και η καταληκτική ημερομηνία υποβολής τους στη Γραμματεία θα γνωστοποιηθούν τις επόμενες ημέρες. Για το λόγο αυτό, παρακαλείσθε να παρακολουθείτε τις ανακοινώσεις.

**Επιπρόσθετα, θα πρέπει να γνωρίζετε ότι:**

1. Η **είσοδος των φυσικών προσώπων στον χώρο διεξαγωγής της τελετής** καθομολόγησης **πραγματοποιείται κατόπιν επίδειξης** είτε πιστοποιητικού εμβολιασμού είτε πιστοποιητικού νόσησης είτε βεβαίωσης αρνητικού εργαστηριακού ελέγχου με τη μέθοδο PCR για κορωνοϊό COVID-19 ή αρνητικής εξέτασης με τη χρήση ταχείας ανίχνευσης αντιγόνου κορωνοϊού COVID-19 (rapid-test) που έχουν διενεργηθεί εντός των τελευταίων σαράντα οκτώ (48) ωρών από την ώρα πραγματοποίησης της τελετής. Κατ’ εξαίρεση είναι δυνατή η είσοδος ανηλίκων ηλικίας τεσσάρων (4) έως και έντεκα (11) ετών, κατόπιν διεξαγωγής και δήλωσης αρνητικού αυτοδιαγνωστικού ελέγχου (self-test) εντός του τελευταίου εικοσιτετραώρου πριν την ώρα πραγματοποίησης της τελετής. Συγχρόνως διενεργείται και έλεγχος ταυτοπροσωπίας.
2. **Ο/Η κάθε φοιτητής/τρια** που συμμετέχει στην τελετή **δικαιούται να προσκαλέσει** **έως δύο (2) άτομα** λόγω περιορισμένου αριθμού θέσεων. Οι φοιτητές/τριες **δηλώνουν με την αίτησή τους το ονοματεπώνυμο των ατόμων/συνοδών του.** Η τήρηση του μέτρου ελέγχεται από το προσωπικό του Ιδρύματος στην είσοδο της αίθουσας ή του κτηρίου.
3. Οι φοιτητές/τριες, **κατ’ εξαίρεση**, δύνανται να αιτηθούν την **τροποποίηση της διαδικασίας καθομολόγησης**, ύστερα από τεκμηριωμένο αίτημα τους που να αφορά σε σοβαρούς λόγους υγείας. Στην περίπτωση αυτή, **παρακαλούνται να επικοινωνήσουν με τη Γραμματεία του Τμήματος** προκειμένου να υποβάλουν τη σχετική αίτηση.

Σε περίπτωση μεταβολής των μέτρων προστασίας για την αποφυγή διασποράς του κορωνοϊού COVID-19, τα παραπάνω 1 και 2 θα τροποποιηθούν αναλόγως.

Γραμματεία ΠΠΣ ΤΜΟΔ